b'\n_START_ARTICLE_\nIme\n_START_PARAGRAPH_\nIm\xc3\xa9 je besedna ozna\xc4\x8dba za stvar, kraj, izdelek (kot v imenu za\xc5\xa1\xc4\x8ditne znamke) ali celo za zamisel, oziroma pojem, ki ga obi\xc4\x8dajno uporabljamo za razlikovanje ali dolo\xc4\x8devanje. Imena lahko ozna\xc4\x8dujejo razred ali kategorijo stvari ali ene stvari, samostojno ali znotraj dane miselne zveze (koncepta). Ime za dolo\xc4\x8denega posameznega \xc4\x8dloveka ali ve\xc4\x8d osebnosti je lastno ime. Lastno ime \xc4\x8dloveka je osebno ime ali antroponim. Druge samostalnike v\xc4\x8dasih ohlapno imenujemo imena, starej\xc5\xa1e ime, sedaj opu\xc5\xa1\xc4\x8deno zanje je splo\xc5\xa1no ime._NEWLINE_Znanstvena veda, ki se ukvarja z imeni je imenoslovje, oziroma onomastika. Lastna imena kraja ali drugih zemljepisnih delov zemeljskega povr\xc5\xa1ja so toponimi, krajevna imena, oziroma zemljepisna imena. Z njimi se ukvarja toponomastika.'